Source: http://www.finlex.fi/fi/laki/alkup/2004/20040421
Timestamp: 2019-10-13 19:59:08+00:00

Document:
Sosiaali- ja terveysministeriön asetus… 421/2004 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 2004 › 421/2004
Sosiaali- ja terveysministeriön päätöksen mukaisesti säädetään 25 päivänä heinäkuuta 1986 annetun tartuntatautilain (583/1986) 11 §:n nojalla, sellaisena kuin se on laissa 935/2003:
Yleisessä rokotusohjelmassa käytettävät rokotteet ja väestön suojaamiseksi tartuntataudeilta annettavat rokotukset on lueteltu liitteessä.
Henkilöryhmille, joiden terveydelle influenssa aiheuttaa oleellisen uhkan, annetaan vuosittain ennen epidemiakauden alkua influenssarokotus. Kansanterveyslaitoksen on määriteltävä vuosittain käytettävät rokotteet ja rokotusaiheet
Henkilölle, jolla elinolosuhteidensa vuoksi on lisääntynyt vaara saada hepatiitti A tai B -tartunta, annetaan hepatiittirokotukset Kansanterveyslaitoksen antamien rokotusaiheiden mukaisesti.
Annetut rokotukset on merkittävä potilasasiakirjaan joko rokotusten seurantalomakkeelle tai vastaavaan kohtaan sähköisessä tietojärjestelmässä. Lomakkeeseen tai tietojärjestelmään merkitään rokotuspäivämäärä, rokotteen nimi, eränumero, pistoskohta, rokotustapa ja rokottaja. Merkintä lapsen rokotuksesta tehdään myös vanhemmille annettavaan lapsuusiän terveyskorttiin. Aikuisten rokotuksista tehdään merkintä henkilökohtaiseen terveyskorttiin.
Kansanterveyslaitoksen on seurattava rokotusten kattavuutta.
Terveydenhuollon ammattihenkilön on ilmoitettava rokotusten aiheuttamat vakavat tai odottamattomat haittavaikutukset tähän tarkoitetulla lomakkeella Kansanterveyslaitokselle. Kiireellisessä tapauksessa ilmoitus voidaan tehdä myös puhelimitse. Myös rokotusten ei-vakavat haittavaikutukset voidaan ilmoittaa Kansanterveyslaitokselle.
Tartuntatautien raskaudenaikainen seulonta
Verinäytteestä tehdään tutkimus kuppataudin ja HIV -infektion varhaiseksi toteamiseksi sekä hepatiitti B -viruksen kantajuuden toteamiseksi.
Tällä asetuksella kumotaan yleisten vapaaehtoisten rokotusten järjestämisestä 18 päivänä lokakuuta 2002 annettu sosiaali- ja terveysministeriön ohje nro 2002:1 sekä yleisten vapaaehtoisten terveystarkastusten järjestämisestä 17 päivänä kesäkuuta 1993 annetun sosiaali- ja terveysministeriön ohjeen nro 1993:26 kohta 4 siihen myöhemmin tehtyine muutoksineen.
Tämän asetuksen voimaan tullessa käytössä olevan rokotusohjelman mukaisesti ennen 1 päivää tammikuuta 2005 aloitettuja rokotuksia jatketaan 1 §:n mukaista rokotusohjelmaa yksilöllisesti soveltaen.
1 luku - Rokotukset1 §2 §3 §4 §5 §2 luku - Tartuntatautien raskaudenaikainen seulonta6 §3 luku - Voimaantulo7 §

References: §2
 §3
 §4
 §5
 §2
 §3